رہف محمد

**رہف محمد**  سعودی عرب کی ایک خاتون ہے جسے تھائی لینڈ کی حکومت نے 5 جنوری 2019ء کو اس وقت حراست میں لیا جب وہ بینکاک کے راستے کویت سے اسٹریلیا جا رہی تھی۔ رہف اپنے خاندان سے بھاگ کر اسٹریلیا میں پناہ کی طلب گار تھی۔ رہف نے کہا کہ اس کے خاندان والے اس کو گالی دیتے اور قتل کی دھمکیاں دیتے ہیں۔ اس نے سماجی ذرائع ابلاغ اور ٹویٹر پر شکایت بھرے مراسلے شائع کیے جنھیں عالمی سطح پر خوب پزیرائی ملی اور تھائی حکام کو مجبوراً اسے کویت واپس بھیجنے کے فیصلہ سے دست بردار ہونا پڑا (جہاں سے اسے سعودی عرب واپس جانا تھا)۔ اسی اثنا میں رہف کو اقوام متحدہ کمیشن برائے انسانی حقوق نے اپنی حفاظت میں لے کر اسے پناہ گزیں کا درجہ دے دیا۔ بعد ازاں 11 جنوری کو کینیڈا نے رہف کو اپنے ملک میں پناہ دینے کا اعلان کیا جس کے اگلے ہی دن وہ ٹورانٹو پہنچ گئی۔

## سعودی عرب میں زندگی
رہف کی ولادت 11 مارچ 2000ء کو ہوئی۔ اس کے والد حائل علاقہ کے السلیمی قصبہ کے گورنر ہیں۔ رہف کے نو بھائی بہن ہیں۔

رہف نے اپنے خاندان پر الزام لگاتے ہوئے کہا کہ اس کو تعلیم سے روکا گیا اور مہینوں قید میں رکھا گیا اور ساتھ ہی جسمانی و ذہنی تشدد کا نشانہ بھی بنایا گیا۔ نیز اسے طے شدہ شادی پر مجبور کیا گیا اور اسلام کو نہ ماننے کی وجہ سے قتل کی دھمکی بھی دی۔ واضح رہے کہ سعودی عرب کے قانون کی رو سے ارتداد کی سزا موت ہے۔

## حراست

رہف محمد اپنے اہل خانہ کے ساتھ چھٹیاں گزارنے کویت گئی تھی اور وہیں سے بھاگ کر بینکاک کی پرواز پر سوار ہو گئی۔ اس کا ارادہ تھا کہ وہ دوسری فلائٹ لے کر آسٹریلیا میں پناہ حاصل کرنے کی کوشش کرے۔ چنانچہ آسٹریلیا نے اسے سیاحتی ویزا جاری کیا اور آسٹریلیا میں آنے کی اجازت دے دی۔ دوسری جانب رہف کے اہل خانہ نے گمشدگی کا کیس درج کرایا۔ بینکاک پہنچنے پر سعودی سفارت خانہ کے ایک ملازم نے اپنی شناخت کو مخفی رکھ کر سوورن بھومی بین الاقوامی ہوائی اڈے پر اس کا استقبال کیا اور کہا کہ مجھے آپ کا پاسپورٹ درکار ہے تاکہ تھائی لینڈ کا ویزا حاصل کرنے میں آپ کی مدد کر سکوں۔ یوں اس شخص نے رہف کا پاسپورٹ حاصل کیا اور وہاں سے چلا گیا۔ تاہم رہف کا ہوائی اڈا کے احاطہ کو چھوڑنے کا ارادہ نہ تھا، اس لیے اسے تھائی ویزا کی ضرورت نہیں پڑی۔ جلد ہی تھائی افسران نے رہف کو ہوائی اڈا کے اندر ہی مریکل ہوٹل سے گرفتار کر لیا۔

رہف نے ٹویٹر پر اپنا کھاتہ بنایا اور مراسلہ کا سلسہ جاری کیا جس میں اس نے اپنے ارتدادکا اعلان کر دیا اور کہا کہ اس کے خاندان والے نام نہاد ناموسی قتل کہ کر اس کو مار ڈالیں گے اگر وہ سعودی عرب واپس گئی۔
اس نے مزید کہا کہ اس نے خود کو ہوٹل کے کمرے تک محدود کر دیا تھا تا آنکہ اقوام متحدہ کو کوئی نمائندہ اس سے ملاقات کرے اور پناہ گزیں کا درجہ دے اور مغربی سفارتخانوں سے درخواست کرے کہ اسے پناہ دینے میں اس کی مدد کرے۔ اسے اس کے دنیا بھر سے حمایت ملنا شروع ہو گئی اور 5 لاکھ سے زیادہ لوگوں نے "#SaveRahaf" کا ہیش ٹیگ چلایا۔ ایک ٹویٹ میں اس نے پاسپورٹ کی تصویر شائع کی۔ اسٹریلیائی اے بی سی کی صحافی سوفی میکنیل نے خود کو رہف سے ساتھ ہی ہوٹل کے کمرے میں بند کر لیا تا کہ اس کی مدد کر سکے۔ ہوٹل سے ہی رہف نے اپنے ایک دوست کو اس کی طرف سے مزید ٹویٹ کرنے کی اجازت دی۔
تھائی لینڈ کے وکلا نے تھائی لینڈ سے اس کے زبردستی اخراج کے بچاو میں ایک عرضی دائر کی  جسے فوراً ہی رد کر دیا گیا۔ البتہ ایک اپیل کی تیاری کرلی گئی ہے۔ تھائی لینڈ کے مہاجرت معاملہ کے کمشنر نے یہ یقین دہانی کرائی ہے کہ وہ سعودی حکومت کی مرضی کے مطابق ہی اقدامات کریں گے۔

رہف کو 7 جنوری کو کویت کے لیے روانہ ہونا تھا مگر اس نے ایسا نہیں کیا۔ بعد ازاں تھائی لینڈ کی حکومت نے اعلان کیا کہ رہف کو نہیں بھیجا جائے گا۔ یورپی سعودی آرگنائزیشن برائے حقوق انسانی کے ایک وکیل نے رہف کے ٹویٹ کو مدنظر رکھتے ہوئے اس کی مدد کا اعلان کیا اور اسے واپس سعودی نہ بھیجنے کی وکالت کی۔ انھوں نے مزید کہا کہ تھائی لینڈ کی حکومت نے رہف کے حو میں ساری دنیا سے ملنے والی حمایت کو دیکھتے ہوئے منٹون میں اپنا فیصلہ بدل لیا۔ رہف نے ایک انٹویو میں کہا کہ اس نے ایک الوداعی خط لکھا جس میں اس نے وضاحت کی کہ اگر اسے سعودی عرب بھیجنے پر مجبور کیا گیا تو وہ خود کشی کر لے گی۔

### ابتدائی اختلاف اور تھائی حکومت کے اقدامات
ابتدائی مراحل میں نگہبان حقوق انسانی نے 5 جنوری 2019ء کو کہا کہ تھائی لینڈ کی حکومت کہانی بنا رہی تھی کہ رہف نے ویزا کی حرضی دی ہے جسے رد کر دیا تھا۔ جبکہ حقیقت یہ ہے کہ اس کے پاس آسٹریلیا کا ٹکٹ تھا اور اس نے تھائی لینڈ میں رکنے کا فیصلہ ہی نہیں کیا تھا۔ دو دن کے بعد 7 جنوری 2019ء کو عالمی دباو کے بعد تھائی لینڈ حکومت نے پلٹی ماری اور جنرل رہف کے ساتھ چلتے ہوئے دکھے اور کہا کہ ہم کسی کو مرنے کے لیے نہیں بھیج سکتے۔ ہم ایسا نہیں کر سکتے ہیں۔ ہم حقوق انسانی کے قانون کی پاسداری کریں گے۔ اس کے معا بعد اسے اقوام متحدہ کے اعلیٰ کمشنر برائے مہاجرین کی تحویل میں دے دیا گیا اور ساتھ ہی آسٹریلیا کا ویزا بھی دیا گیا اور طویل عرصے کے لیے پناہ بھی دی گئی۔

### اقوام متحدہ کی مداخلت
اقوام متحدہ کے اعلیٰ کمشنر برائے مہاجرین نے 7 جنوری کو ایک بیان میں کہا کہ:

رہف نے اس کے بعد ایجنسی کی تحویل میں ہوائی اڈہ کو خیرباد کہا اور اسے مہاجر کا درجہ مل گیا اور آسٹریلیا حکومت سے اس کی پناہ کی درخواست پر غور کرنے کو کہا۔ آسٹریلیا کے وزارت داخلہ کے وزیر پیٹر ڈٹن نے ایک ریڈیو انٹرویو میں کہا کہ رہف تھائی لینڈ میں زیادہ محفوظ ہے کیونکہ اس کی حفاظت کا مسئلہ بڑھتا جا رہا ہے اور یہ بھی واضح نہیں کیا کہ آسٹریلیا اس کی درخواست پر کب جواب دے گا۔ بعد میں ایجنسی نے کینیڈا کو اس کی درخواست بھیج دی۔

## کینیڈا میں پناہ
11 اور 12 جنوری کے درمیان میں رہف سؤل کے راستے کینیڈا روانہ ہو گئی جہاں اسے “دوبارہ آباد پناہ گزیں‘‘ کے درجے کی پناہ مل گئی۔ اقوام متحدہ کے اعلیٰ کمشنر برائے مہاجرین نے کہا کہ بہت جلد بازی اور ایمرجنسی کی حالت میں اسے پناہ دی گئی۔ کینیڈیا وزارت خارجہ کے وزیر کرسٹیا فری لینڈ نے ٹورانٹو پیرسن انٹرنیشنل ایرپورٹ پر رہف کا استقبال کیا۔

## رد عمل
رہف کے خاندان نے اسے خاندان سے باہر کرتے ہوئے بیان دیا کہ:

جب رہف کو اطلاع ملی کہ اس کو خاندان سے بے دخل کر دیا گیا ہے تو اس نے اپنے نام سے (القنون) ہٹانے کا فیصلہ کیا اور اب وہ رہف محمد کے نام جانی جاتی ہے۔
ایسا ہی ایک معاملہ دینا علی اور حکیم العریبی کا بھی تھا۔ رائٹر کے ایک صحافی اسٹیفن کلین نے لکھا کہ رہف کا معاملہ سعودی عرب کے مردانہ حاکمیت کے خلاف ایک نیا قدم ہے۔

## حوالہ جات

زمرہ:2000ء کی پیدائشیں
زمرہ:اسلام میں ارتداد
زمرہ:اکیسویں صدی کی سعودی خواتین
زمرہ:اکیسویں صدی کے ملحدین
زمرہ:انسانی حقوق کا استحصال
زمرہ:بقید حیات شخصیات
زمرہ:تھائی لینڈ میں 2019ء
زمرہ:تھائی لینڈ میں انسانی حقوق
زمرہ:سعودی سابقہ مسلم شخصیات
زمرہ:سعودی عرب میں 2019ء
زمرہ:سعودی عرب میں انسانی حقوق
زمرہ:سعودی عرب میں حقوق نسواں
زمرہ:سعودی عرب میں خواتین
زمرہ:سعودی عرب میں خواتین کے خلاف تشدد
زمرہ:سعودی ملحدین
زمرہ:صوبہ حائل کی شخصیات
زمرہ:کینیڈا میں 2019ء
زمرہ:کینیڈا میں پناہ گزین
زمرہ:کینیڈین فعالیت پسند برائے حقوق نسواں
زمرہ:کینیڈین ملحدین
زمرہ:کینیڈا میں اسلام مخالفت
زمرہ:دوجنسی خواتین
زمرہ:ویکی ڈیٹا سے مختلف مختصر وضاحت
زمرہ:سابقہ مسلم جو لاادری یا ملحد ہو گئے
زمرہ:اکیسویں صدی کے سعودی سیاست دان
زمرہ:کینیڈا کو سعودی تارکین وطن
زمرہ:سعودی فعالیت پسند برائے حقوق نسواں
زمرہ:سعودی مصنفین
زمرہ:اکیسویں صدی کی سعودی مصنفات
زمرہ:سعودی مصنفات
زمرہ:سعودی زیر حراست اور قیدی شخصیات
زمرہ:پناہ گزین
زمرہ:انتقاد بر اسلام
زمرہ:سعودی فعالیت پسند
زمرہ:سعودی خواتین
زمرہ:خواتین یاداشت نگار
زمرہ:دو جنسی مصنفات